enhjørning
Store norske leksikon,Historie,Kulturhistorie,Folketro,Vesener i folketroen
Enhjørning er et fabeldyr som ser ut som en hest, men med et stort, fremspringende, spisst og ofte snodd horn i pannen.
Aristoteles og Plinius beskriver dyret, og da navnet ble brukt i den offisielle oversettelse av Bibelen, mente man at det levde i India eller Afrika. En forveksling med neshorn er tenkelig. Til enhjørningens horn knyttet det seg overtroiske forestillinger, særlig om dets legende kraft, og horn av narhvalen har ofte gått for å være horn av enhjørning.I middelaldersk kunst forekommer den ofte, især som symbol på jomfruelighet og på jomfru Marias ubesmittede unnfangelse. Den rappfotede enhjørningen kunne bare fanges når den søkte hvile i en jomfrus skjød. Særlig kjent er billedveven Damen med enhjørningen i Cluny-museet i Paris. Les mer i Store norske leksikon fabeldyr folketro